วิโรจน์ เปาอินทร์

พลตำรวจโท วิโรจน์ เปาอินทร์ (7 ธันวาคม พ.ศ. 2476 – 29 ตุลาคม พ.ศ. 2568)  อดีตรองนายกรัฐมนตรี ในรัฐบาลชวน หลีกภัย อดีตรัฐมนตรีช่วยว่าการกระทรวงมหาดไทย ในรัฐบาลสุจินดา คราประยูร อดีตหัวหน้าพรรคเพื่อไทย'จารุพงษ์'ผงาดนั่งหัวหน้าพรรคเพื่อไทย  อดีตสมาชิกสภาผู้แทนราษฎร แบบบัญชีรายชื่อ เคยเป็นประธานชั่วคราวของสภาผู้แทนราษฎรไทย ชุดที่ 26 ในการประชุมครั้งแรกเพื่อเลือกประธานและรองประธานสภาผู้แทนราษฎร เนื่องจากเป็นผู้ที่มีอายุมากที่สุดของสภาในขณะนั้น อดีตสมาชิกสภาผู้แทนราษฎรจังหวัดอ่างทอง สังกัดพรรคชาติไทย และอดีตผู้บัญชาการตำรวจนครบาล

 ประวัติ 
พลตำรวจโทวิโรจน์ เกิดเมื่อวันที่ 7 ธันวาคม พ.ศ. 2476 ที่ตำบลไผ่วง อำเภอวิเศษชัยชาญ จังหวัดอ่างทอง เป็นบุตรนายเซ้ง กับนางกี เปาอินทร์ และเป็นอดีตสารวัตรใหญ่สถานีตำรวจนครบาลสำเหร่อดีตสารวัตรใหญ่สถานีตำรวจนครบาลสำเหร่

ด้านครอบครัว พลตำรวจโทวิโรจน์ สมรสกับนางวินิจ เปาอินทร์ อดีตผู้พิพากษาสมทบ ศาลเด็กจังหวัดพระนครศรีอยุธยาบัญชีแสดงรายการรัพย์สินและหนี้สินของ พล.ต.ท.วิโรจน์ เปาอินทร์ มีบุตรชายได้แก่ พันตำรวจเอก เฉลิมพรรษ์  เปาอินทร์ นายแพทย์ วรรษา  เปาอินทร์ และพันโท นราวิทย์ เปาอินทร์ ผู้อำนวยการโรงงานไพ่ กรมสรรพสามิต อดีตผู้อำนวยการโรงพิมพ์ตำรวจ สำนักงานตำรวจแห่งชาติ 

พลตำรวจโทวิโรจน์ ถึงแก่อนิจกรรมด้วยอาการติดเชื้อ เมื่อวันที่ 29 ตุลาคม พ.ศ. 2568 เวลาประมาณ 20:30 น. ที่โรงพยาบาลธรรมศาสตร์เฉลิมพระเกียรติ อำเภอคลองหลวง จังหวัดปทุมธานี สิริอายุ 

 งานการเมือง 
พลตำรวจโทวิโรจน์ เคยเป็นสมาชิกสภาผู้แทนราษฎรจังหวัดอ่างทองจากการเลือกตั้งในปี พ.ศ. 2538, 2539 และ 2544 เขาเคยสังกัดพรรคประชากรไทย และพรรคชาติไทย ต่อมาได้รับแต่งตั้งเป็นกรรมการในคณะกรรมการตรวจสอบทรัพย์ โดยคณะรักษาความสงบเรียบร้อยแห่งชาติ (รสช.)ประกาศคณะรักษาความสงบเรียบร้อยแห่งชาติ ฉบับที่ 26 (เป็นปฏิวัติโดยแท้ เรื่อง ให้อายัดและห้ามจำหน่ายจ่ายโอนทรัพย์สิน) และก่อนที่เกษียณอายุ ได้รับแต่งตั้งเป็นรัฐมนตรี 2 สมัย คือ รัฐมนตรีช่วยว่าการกระทรวงมหาดไทย ในรัฐบาลของพลเอกสุจินดา คราประยูรพระบรมราชโองการ ประกาศ ตั้งรัฐมนตรี (จำนวน ๕๐ ราย) และเป็นรองนายกรัฐมนตรี ในรัฐบาลชวน หลีกภัย ในปี พ.ศ. 2543 แต่ในการเลือกตั้งในปี พ.ศ. 2548 วิโรจน์ พ่ายการเลือกตั้งให้กับนางสาวเพ็ญชิสา หงษ์อุปถัมภ์ชัย ผู้สมัครหน้าใหม่จากพรรคไทยรักไทย

ในการเลือกตั้งเมื่อวันที่ 23 ธันวาคม พ.ศ. 2550 เขาลงสมัคร สส.ระบบสัดส่วนลำดับที่ 5 ของกลุ่มที่ 7 ในสังกัดพรรคพลังประชาชนรายชื่อผู้สมัครส.ส.ระบบสัดส่วน : พรรคพลังประชาชน แต่ไม่ได้รับเลือกตั้ง

ต่อมาในปี พ.ศ. 2552 วิโรจน์ ได้ร่วมเป็นกรรมการตรวจสอบข้อเท็จจริงกรณีเหตุการณ์ชุมนุมทางการเมืองของรัฐสภาคำสั่งรัฐสภา แต่งตั้งคณะกรรมการตรวจสอบข้อเท็จจริงฯวันที่ 1 พฤษภาคม พ.ศ. 2552 ต่อมาได้เข้าร่วมงานกับพรรคเพื่อไทย และรับตำแหน่งรองหัวหน้าพรรคประกาศนายทะเบียนพรรคการเมือง เรื่อง ตอบรับการเปลี่ยนแปลงกรรมการบริหารพรรคเพื่อไทย จากนั้นในการเลือกตั้ง พ.ศ. 2554 ได้ลงสมัคร สส.แบบบัญชีรายชื่อ ลำดับที่ 17 ของพรรคเพื่อไทยด้วย วิโรจน์ ได้ร่วมเป็นกรรมการในคณะกรรมการประสานงานสภาผู้แทนราษฎร โดยดำรงตำแหน่งรองประธานคณะกรรมการคนที่ 4 ในรัฐบาลยิ่งลักษณ์ ชินวัตร และเป็นประธานคณะกรรมาธิการการป้องกันและปราบปรามการทุจริตประพฤติมิชอบ สภาผู้แทนราษฎร

ในเดือนตุลาคม พ.ศ. 2555 ได้รับแต่งตั้งจากกรรมการบริหารพรรคให้ทำหน้าที่รักษาการหัวหน้าพรรคเพื่อไทย แทนยงยุทธ วิชัยดิษฐ ที่ลาออกจากตำแหน่งเมื่อวันที่ 4 ตุลาคม พ.ศ. 2555

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 119ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคเพื่อไทย)

วิโรจน์ ได้รับมอบหมายให้ทำหน้าที่เป็นประธานคณะกรรมการสรรหาผู้สมัครรับเลือกตั้ง ประธานคณะกรรมการตรวจสอบข้อเท็จจริงกรณี สส. ไม่ปฏิบัติตามมติพรรคร่วมฝ่ายค้านของพรรคเพื่อไทย

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 1 และได้รับการเลือกตั้ง ทั้งนี้ เนื่องจากเขาเป็น สส. ที่มีอายุมากที่สุดของสภาผู้แทนราษฎรไทย ชุดที่ 26 เขาจึงเป็นประธานชั่วคราวในการประชุมสภาผู้แทนราษฎรครั้งแรก เพื่อเลือกประธานและรองประธานสภาฯ ต่อไป

 สมาชิกสภาผู้แทนราษฎร 
วิโรจน์ เปาอินทร์ ได้รับเลือกตั้งเป็นสมาชิกสภาผู้แทนราษฎรทั้งหมด 5 สมัย ดังนี้
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดอ่างทอง สังกัดพรรคประชากรไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดอ่างทอง สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดอ่างทอง สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคเพื่อไทย

 เครื่องราชอิสริยาภรณ์ 

 เครื่องราชอิสริยาภรณ์ไทย   
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๙ ตอนที่ ๕๙ ง ฉบับพิเศษ หน้า ๓, ๕ พฤษภาคม ๒๕๓๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๓ ตอนที่ ๒๒ ข หน้า ๑, ๔ ธันวาคม ๒๕๓๙ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๐ ตอนที่ ๒๐๐ ง ฉบับพิเศษ หน้า ๓, ๓ ธันวาคม ๒๕๓๖

ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๐ ตอนที่ ๑๔๖ ง ฉบับพิเศษ หน้า ๓, ๑๙ พฤศจิกายน ๒๕๑๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๘๗ ตอนที่ ๑๒๒ ง ฉบับพิเศษ หน้า ๙๒๐, ๓๑ ธันวาคม ๒๕๑๓

 เครื่องราชอิสริยาภรณ์ต่างประเทศ 
  :
 พ.ศ. 2534 – 80px เครื่องราชอิสริยาภรณ์มงคลรัตน์ ชั้นที่ 2ราชกิจจานุเบกษา, ประกาศสำนักนายกรัฐมนตรี เรื่อง พระราชทานพระบรมราชานุญาตประดับเครื่องราชอิสริยาภรณ์ต่างประเทศ, เล่ม ๑๐๙ ตอนที่ ๒๗ ง หน้า ๒๒๔๑, ๒๕ กุมภาพันธ์ ๒๕๓๕

 อ้างอิง 

หมวดหมู่:บุคคลจากอำเภอวิเศษชัยชาญ
หมวดหมู่:ชาวไทยเชื้อสายจีน
หมวดหมู่:ตำรวจชาวไทย
หมวดหมู่:นักการเมืองไทย
หมวดหมู่:รองนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดอ่างทอง
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคประชากรไทย
หมวดหมู่:นักการเมืองพรรคชาติไทย
หมวดหมู่:พรรคพลังประชาชน (พ.ศ. 2541)
หมวดหมู่:หัวหน้าพรรคเพื่อไทย
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนกรรณสูตศึกษาลัย
หมวดหมู่:บุคคลจากโรงเรียนปทุมคงคา
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากโรงเรียนนายร้อยตำรวจ
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:ผู้ได้รับเหรียญจักรมาลา